## El Consell aprova la renúncia del rector de la Universitat Politècnica de València

*** L’acord s’adopta després de la dimissió voluntària del rector, atés que el Consell de Govern de la UPV ha acordat convocar eleccions per al 12 de febrer de 2025**

El Consell ha aprovat el cessament de José Esteban Capilla Romá com a rector de la Universitat Politècnica de València. Este cessament es produïx després de la seua dimissió voluntària, una vegada que el Consell de Govern de la Universitat Politècnica de València ha convocat eleccions per al 12 de febrer de 2025.

El cessament per dimissió per decisió pròpia està previst en el Decret 122/2024, de 24 de setembre, del Consell, pel qual s’aproven els Estatuts de la Universitat Politècnica de València.

Este decret establix en el seu article 64.6 que “el cessament ordinari del rector o rectora es produirà pel compliment del període per al qual va ser triat o triada, o per dimissió produïda per decisió pròpia. En els dos casos, continuarà en funcions fins a la presa de possessió del nou rector o rectora”.

Així, José Capilla romandrà en funcions en l’exercici del seu càrrec fins que es produïsca el nomenament del nou rector o rectora per decret del Consell, una vegada haja finalitzat el procés electoral en la universitat.

Fecha: 26/11/2024